नक्सलियों ने जनअदालत में पीट-पीट कर की ग्रामीण की हत्या

रायपुर। छत्तीसगढ़ के नक्सल प्रभावित नारायणपुर जिले के बेचा गांव में नक्सलियों ने जनअदालत लगाकर एक ग्रामीण की हत्या कर दी। नक्सलियों ने मृतक और उसके भाई को लाठी-डंडों से खूब पीटा है, भाई की हालत गंभीर बनी हुई है। नारायणपुर एसपी अभिषेक मीणा ने घटना की पुष्टि की है। मुखबिरी का था शक...



- मृत ग्रामीण का नाम टंके बताया जा रहा है।

- नक्सलियों को उस पर शक था कि वह पुलिस की मुखबिरी करता है।

- इस बात को लेकर नक्सली लंबे समय से उसे और उसके परिवार को परेशान कर रहे थे।

- बताया जा रहा है कि हत्या के बाद नक्सलियों ने ग्रामीणों को इस बारे में किसी को न बताने की धमकी दी थी।

- डर के मारे ग्रामीणों ने पुलिस को सूचना दिए बिना की शव का अंतिम संस्कार कर दिया।

- मामले का खुलासा तब हुआ जब ग्रामीण मृतक के भाई को इलाज के लिए अस्पताल लेकर पहुंचे।